CELEX: 62013TN0178
Language: fi
Date: 2013-03-15 00:00:00
Title: Asia T-178/13: Kanne 15.3.2013 — Jaczewski v. komissio

1.6.2013   
            
            
               FI
            
            
               Euroopan unionin virallinen lehti
            
            
               C 156/46
            
         Kanne 15.3.2013 — Jaczewski v. komissio
   (Asia T-178/13)
   2013/C 156/86
   Oikeudenkäyntikieli: puola
   
      Asianosaiset
   
   
      Kantaja: Grzegorz Jaczewski (Bielany, Puola) (edustaja: asianajaja M. Goss)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan osittain yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä sekä asetusten (EY) N:o 1290/2005, (EY) N:o 247/2006, (EY) N:o 378/2007 muuttamisesta ja asetuksen (EY) N:o 1782/2003 kumoamisesta 19.1.2009 annetun neuvoston asetuksen (EY) N:o 73/2009 132 artiklan nojalla täydentävien kansallisten suorien tukien myöntämisen Puolassa kalenterivuonna 2012 hyväksymisestä 24.7.2012 tehdyn komission täytäntöönpanopäätöksen (annettu tiedoksi numerolla C(2012) 5049), jolla mukautettiin täydentäviä kansallisia suoria tukia, joiden määrä ylittää 5 000 euroa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste: komissio loukkasi oikeusnormien hierarkian periaatetta toteuttamalla toimenpiteitä, jotka ovat ristiriidassa asetuksen N:o 73/2009 132 artiklan kanssa, kun otetaan huomioon tämän asetuksen 7 artiklan 1 kohdan, luettuna yhdessä 10 artiklan kanssa, soveltaminen, kun se mukautti täydentäviä kansallisia suoria tukia, vaikka mukauttamista ei voitu soveltaa uusissa jäsenvaltioissa kalenterivuonna 2012.
            
         
               2)
            
            
               Toinen kanneperuste: yhdenvertaisuudenperiaatetta on loukattu ja SEUT 39 artiklaa, luettuna yhdessä SEUT 40 artiklan 2 kohdan 2 alakohdan kanssa, on rikottu, koska täydentävien kansallisten suorien tukien mukauttaminen johtaa siihen, että viljelijöille uusissa jäsenvaltioissa maksettavia tukia vähennetään sellaiselle tasolle, joka alittaa vastaaville viljelijöille muissa kuin uusissa jäsenvaltioissa maksettavat tuet, ja koska riidanalaista päätöstä tehtäessä ei otettu huomioon Euroopan unionin eri alueiden erilaisia olosuhteita.